Gjógv

Gjógv (, dansk: Gjov) er en bygd og et sogn på Færøyene. Den ligger på nordøstkysten av Eysturoy og tilhører Sunda kommuna.

Gjógv er en gammel fiskerbygd med det store juvet, som har gitt navn til bygda, som en naturlig utrorshavn. Gjógv er første gang nevnt i skriftlige kilder som Norður við Gjógv i jordeboken fra 1584.

Gjógv har i de senere årene gjort seg gjeldende som et turistmål. Det drives gjestgiveri, campingplass og sommerhusutleie. Bygda er også kjent fra den norske TV-serien Buzz Aldrin, hvor ble det av deg i alt mylderet?.

I 2005 ble bygda besøkt av kronprins Frederik og kronprinsesse Mary.

 Geografi 
Øygruppens høyeste fjelltopper, Slættaratindur og Gráfelli ligger mellom Gjógv og Eiði. Nordvest for Gjógv ligger dalen Ambadalur. Ute ved kysten står Færøyenes største, frittstående klippesøyle, Búgvin (188 moh.), hvor det yngler mange havfugler. Øst for Gjógv ligger fjellene Tyril og Middagsfjall, begge med flott utskilt over Funningsfjørður.

 Galleri 

 Referanser 

 Eksterne lenker 


Kategori:Bosetninger på Færøyene
Kategori:Eysturoy
Kategori:Portal:Færøyene/artikler